মুম্বইয়ের RA স্টুডিওয় চাঞ্চল্য! পণবন্দি একাধিক শিশু, অভিযুক্তকে এনকাউন্টার পুলিশের

ওয়েব ডেস্ক: মুম্বইয়ে (Mumbai) রীতিমতো চাঞ্চল্য। পওয়াইয়ের RA স্টুডিও থেকে উদ্ধার করা হয়েছে পণবন্দি একাধিক শিশু (Kidnapping Case)। ঘণ্টা দু’য়েকের টানাপোড়েনের পর শেষ পর্যন্ত অভিযান চালিয়ে সমস্ত শিশুদের নিরাপদে উদ্ধার করেছে মুম্বই পুলিশ (Mumbai Police)। এনকাউন্টারে নিহত হয়েছে অভিযুক্ত ব্যক্তি।

পুলিশ সূত্রে খবর, দুপুরে হঠাৎই ওই ব্যক্তি মুম্বইয়ের পওয়াই এলাকায় অবস্থিত RA স্টুডিওয় ঢুকে একাধিক শিশুকে পণবন্দি করে ফেলে। ঘটনাস্থলে আতঙ্ক ছড়িয়ে পড়ে। কিছুক্ষণের মধ্যেই ঘটনাস্থলে পৌঁছায় বিশাল পুলিশবাহিনী।

আরও পড়ুন: দেশের প্রায় অর্ধেক মানুষের শরীরে ভিটামিন ডি-এর ঘাটতি, বড় সতর্কবার্তা গবেষণায়

জানা গিয়েছে, শিশুদের পণবন্দি করার পর নিজের মোবাইল ফোনে ভিডিও বার্তা পাঠায় অভিযুক্ত। সেই ভিডিওয় তাকে বলতে শোনা যায়, *“আমি কিছু প্রশ্নের উত্তর চাই।”* এমনকি সাংবাদিকদের মোবাইলেও ওই ভিডিও পাঠায় সে।

পুলিশ সূত্রে জানা যাচ্ছে, অভিযুক্ত ব্যক্তির মানসিক সমস্যাও থাকতে পারে। প্রায় দুই ঘণ্টা ধরে চলে টানটান উত্তেজনা। শেষে স্টুডিওর ভিতরে ঢুকে অভিযুক্তকে নিরস্ত করে শিশুদের উদ্ধার করে এনকাউন্টার পুলিশ।

বর্তমানে সমস্ত শিশুই নিরাপদে আছে বলে জানিয়েছে পুলিশ। অভিযুক্তকে হেফাজতে নিয়ে ঘটনার তদন্ত শুরু করেছে মুম্বই পুলিশ।