“ভারতকে নাড়ানো যাবে না”! ২৬/১১ থেকে দিল্লি বিস্ফোরণ নিয়ে আবেগপ্রবণ শাহরুখ খান

ওয়েব ডেস্ক: ২০০৮ সালের ২৬ নভেম্বর মুম্বই হামলার (Mumbai Attack) রেশ এখনও সমান তীব্র। প্রতি বছর নভেম্বর এলেই ফিরে আসে সেই ভয়াবহ রাতের স্মৃতি। শুধু ২৬/১১ নয়, সাম্প্রতিক বছরগুলিতে দেশ কেঁপে উঠেছে একাধিক সন্ত্রাস হামলায় তার মধ্যে রয়েছে চলতি বছরের এপ্রিলের পহেলগাম হামলা (Pahelgam Attack) এবং কয়েক সপ্তাহ আগে ঘটে যাওয়া দিল্লি বিস্ফোরণ (Delhi Blast)। এই ঘটনাগুলির আঘাত যেমন দগদগে সাধারণ মানুষের মনে, তেমনই নাড়িয়ে দিয়েছে চলচ্চিত্র জগতের তারকাদেরও। সেই আবেগই প্রকাশ করলেন বলিউড (Bollywood) অভিনেতা শাহরুখ খান (Shahrukh Khan)।

শনিবার মুম্বইয়ে আয়োজিত ‘পিস অফ অনার্স’ অনুষ্ঠানে উপস্থিত ছিলেন ২৬/১১, পহেলগাম ও দিল্লি বিস্ফোরণে নিহতদের পরিবার। সেখানেই সেনা ও শহিদ পরিবারের উদ্দেশে বার্তা দেন শাহরুখ। তিনি বলেন,
“২৬/১১, পহেলগাম এবং দিল্লি বিস্ফোরণে নিহতদের প্রতি এবং দেশের বীর সৈন্যদের প্রতি আমার গভীর শ্রদ্ধা।’’

আরও পড়ুন: অসমাপ্ত প্রেমের গল্প, ফের একসঙ্গে পর্দায় অঞ্জন দত্ত -মমতা শঙ্কর

#WATCH | Mumbai | At the Global Peace Honours 2025, Superstar Shah Rukh Khan says, “My humble tribute to the innocent people who lost their lives in the 26/11 terrorist attack, the Pahalgam terrorist attack, and the recent Delhi blasts and my respectful salute to our brave… pic.twitter.com/XQtJp0pm1I

— ANI (@ANI) November 22, 2025

অনুষ্ঠানে তাঁকে শহিদ জওয়ানদের উদ্দেশ্যে কিছু পংক্তি শোনাতে বলা হলে শাহরুখ বলেন,“যদি কেউ জিজ্ঞেস করে আপনি দেশের জন্য কী করেছেন, বলুন ‘আমি আমার দেশকে রক্ষা করেছি। যদি কেউ জিজ্ঞেস করে জীবনে কী অর্জন করেছেন, বলুন ‘আমি ১৪০ কোটি মানুষের আশীর্বাদ ও ভালোবাসা অর্জন করেছি। যদি কেউ জিজ্ঞেস করে ভয় পান কি না, বলুন ‘আমাদের আক্রমণ করা মানুষদের ভয় পেতে দাও। ঐক্য ও দৃঢ়তা থাকলে আমাদের ক্ষতি করা অসম্ভব। তা করার আগে তারা দু’বার ভাববে।”

এর পাশাপাশি শাহরুখ আহ্বান জানান,“সবাই মিলে শান্তির পথ খুঁজে নিতে হবে। জাতি–ধর্ম ভুলে একে অপরকে রক্ষা করার মানসিকতা গড়ে তুলতে হবে।” অনুষ্ঠানে ২০০৮ সালের মুম্বই হামলা, ২০২5 সালের পহেলগাম হামলা এবং দিল্লি বিস্ফোরণে নিহতদের পরিবারকে সম্মান জানানো হয়। তাদের প্রতি শ্রদ্ধা জানাতেই বিশেষ আয়োজন করা হয় এই স্মরণ অনুষ্ঠানের।