মুম্বইয়ের বহুতলে ভয়াবহ অগ্নিকাণ্ড,আটকে বহু, ঘটনাস্থলে ১২ ইঞ্জিন

ওয়েব ডেস্ক: বাণিজ্যনগরী মুম্বইয়ে ভয়াবহ অগ্নিকাণ্ড (Massive Fire Breaks Out Mumbai)। মুম্বইয়ের একটি বাণিজ্যিক কেন্দ্রের একটি বহুতলে আগুন লাগে বৃহস্পতিবার সকাল ১১টা নাগাদ। মুম্বইয়ের এসভি রোডে জেএনএস বিজনেস সেন্টারের বহুতলে আগুন লাগে। ওই বহুতলের টপ ফ্লোরে অনেকে আটকে পড়েছেন। অন্তত ১২টি দমকলের ইঞ্জিন আগুন নেভানোর চেষ্টা করছে বলে খবর। কী ভাবে আগুন লেগেছে তা এখনও স্পষ্ট নয়।

বৃহস্পতিবার বেলা সোয়া এগারোটা নাগাদ মুম্বইয়ের যোগেশ্বরী এলাকার একটি বহুতল থেকে ধোঁয়া বেরতে দেখা যায়। খবর পেয়েই ঘটনাস্থলে গিয়েছে উদ্ধারকারী দল। বৃহন্মুম্বই মিউনিসিপ্যাল কর্পোরেশনের মুম্বই ফায়ার ব্রিগেডের তরফে জানানো হয়, যোগেশ্বরী ওয়েস্টের এসভি রোডে অবস্থিত জেএমএস বিজনেস সেন্টারে আগুন লেগে যায়। সঙ্গে সঙ্গে ঘটনাস্থলে পৌঁছয় দমকলের ১২টি ইঞ্জিন। ঘটনাস্থলে ১০৮টি অ্যাম্বুল্যান্সও যায়। দীর্ঘক্ষণ ধরে আগুন নেভানোর চেষ্টা চলছে। তবে এখনও পরিস্থিতি নিয়ন্ত্রণে আসেনি।

আরও পড়ুন:আসিয়ান সম্মেলনে যোগ দেবেন না মোদি!

জানা গিয়েছে, ১২ তলার ওই ভবনের নবম তলায় আগুন লেগেছে। তবে সৌভাগ্যক্রমে আগুন অন্য তলায় ছড়িয়ে পড়েনি। কীভাবে ওই বহুতলে আগুন লাগল,তা এখনও জানা যায়নি। আগুন লাগার ভিডিও ভাইরাল হয়েছে। ভাইরাল হওয়া ভিডিওতে দেখা গিয়েছে, বিল্ডিংয়ে দাউদাউ করে আগুন জ্বলছে। আগুনের তাপের জন্য সামাল দিতে বেগ পেতে হচ্ছে দমকল কর্মীদের। ধোঁয়ার দাপটের জেরে শ্বাস নেওয়ার যন্ত্র পড়ে কাজ করতে হচ্ছে দমকল কর্মীদের। এই অগ্নিকাণ্ডে হতাহতের সংখ্যা সরকারিভাবে কিছু জানানো হয়নি। তবে স্থানীয় সূত্র মারফত জানা গিয়েছে, বহুতলের যে ফ্লোরে আগুন লেগেছে তার উপরে অনেকে আটকে রয়েছেন। কতজন আটকে রয়েছেন, কী অবস্থায় রয়েছেন তার কোনও খবর নেই। দুপুর ১টা নাগাদ আগুন অনেকটাই নিয়ন্ত্রণে আসে। উদ্ধারকাজ চালিয়ে যাচ্ছে দমকল।

#WATCH | Maharashtra: A massive fire breaks out in JMS Business Centre in Jogeshwari West area of Mumbai. Fire tenders present at the spot. More details awaited. pic.twitter.com/OvJVEn65X2

— ANI (@ANI) October 23, 2025

অন্য খবর দেখুন