মুম্বইয়ে ট্রেন থেকে পড়ে মৃত্যু হল ২ জনের, আহত ১

ওয়েব ডেস্ক : চলছে উৎসবের মরশুম। সেই কারণে দলে দলে নিজেদের বাড়ি ফিরছেন সাধারণ মানুষ। এই পরিস্থিতে দূরপাল্লার ট্রেন কিংবা বাসে ভিড় জমাচ্ছেন তাঁরা। সেরকমই ভিড়ের চাপে ট্রেন থেকে পড়ে গেলেন তিন যাত্রী। মৃত্যু (Death) হল দু’জনের। গুরুতর জখম হলেন আরও এক জন।

জানা গিয়েছে, মর্মান্তিক এই ঘটনাটি ঘটেছে মুম্বইয়ের (Mumbai) লোকমান্য তিলক টার্মিনাস থেকে বিহারগামী কর্মভূমি এক্সপ্রেসে। ট্রেনটি নাসিক রোড স্টেশন ছাড়তেই ভিড়ের চাপে তিন জন পড়ে যান চলন্ত ট্রেন থেকে। এই কারণে ঘটনাস্থলেই প্রাণ হারান দু’জন। আহত হয় আরও একজন।

আরও খবর : রেকর্ড গড়বে অযোধ্যার দীপোৎসব, জ্বলে উঠবে ২৬ লক্ষ প্রদীপ

আহত তৃতীয় জনকে উদ্ধার করে নিয়ে য়াওয়া হয়েছে হাসপাতালে। সূত্রের খবর, এই মর্মান্তিক দুর্ঘটনায় যে দুজন প্রাণ হারিয়েছেন তাঁদের বয়স যথাক্রণে ৩০ থেকে ৩৫ বছরের মধ্যে। তবে যারা প্রাণ হারিয়েছেন তাঁদের পরিচয় পাওয়া যায়নি।

প্রসঙ্গত, রাত পোহালেই শুরু হবে দীপাবলি। তার কিছুদিনের মধ্যে ছট পুজো। ফলে সেই কারণে ওই যুবকরা বাড়ি ফিরছিলেন বলে মনে করা হচ্ছে। তবে কী করে এমন ঘটনা ঘটল তা খতিয়ে দেখছে পুলিশ। এই ঘটনায় দুর্ঘটনাজনিত মৃত্যুর (Death) মামলা দায়ের করা হয়েছে পুলিশের তরফে। অন্যদিকে মৃত দুই যুবকের পরিচয় জানতে ইতিমধ্যে তথ্য সংগ্রহের চেষ্টা শুরু করেছে পুলিশ।